Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 692

7. évfolyam 37 óra Fejlesztési feladatok Az etika fejleszti a személyiségjegyeket, ami a társas kapcsolatokban érhetõ tetten leginkább. A környezettel való kapcsolatteremtésben fontos a nyitottság, a bátorság, a humorérzék, a kommunikációkészség. Az egyéni értékek megteremtése alapot ad arra, hogy kulturált vitakészséggel, az értékest az értéktelentõl való elválasztani tudással, s toleráns törvénytisztelettel rendelkezzen a tanuló. Az etikai (erkölcsi) nevelést már a csecsemõkortól kezdve az óvodában, az alsó tagozatban folyamatosan gyakorolni kell. Mire a gyerek 13 éves lesz, addig ki kell alakulnia a belsõ egység tudatának. Harmóniát kell teremtenie önmagával, társaival, a társadalommal. Meg kell szereznie azt a tudást, amely a megismerés, a nyitottság, a kritikai szellem, a kíváncsiság területén alapvetõen szükséges. Továbbá el kell sajátítania a szabadság (függetlenség, önállóság, döntés), az erkölcsiség (becsület, erény, jóság, lelkiismeretesség), az életkedv (egészség, öröm, természetesség), a munka (alkotás, tanulás, kreativitás), valamint a szeretet (önzetlenség, segítõkészség, empátia) és a szépség (rend, harmónia, mûvészet) képességét. Témakörök AZ EMBERI TERMÉSZET (6 óra) Az ember egyedfejlõdése: a születés elõtti idõszak és a születés, azaz a fejlõdés kezdete. Az ember életének meghatározó szakaszai: csecsemõkor, kisgyermekkor, kisiskoláskor, serdülõkor, ifjúkor, felnõttkor, öregkor. 1 óra Test és lélek: az emberi test és lélek harmóniája, kölcsönhatása. Mi a lélek? (Ép testben ép lélek.) Az egészség az ember legfõbb értéke. A betegség kikerülhetõsége és törvényszerûsége. Fogyatékosság és egészség. Mennyiben vagyunk felelõsek testünk épségéért és egészségünkért? 2 óra Pszichikus mûködésünk és mozgatóink: az érzékelés és a cselekvés egymásra hatása. Miként cselekszünk? Ösztönösen, indulatokkal, érzésekkel, érzelmekkel telve. Cselekvéseinket értékeljük ki! Fontos a megismerés folyamata, melyet a gondolkodás révén szabályozhatunk. Nem mindegy, ki hol, mikor, milyen családban születik. Ez meghatározza az egyén sorsát. A gyökerek kitéphetetlenek. Az ember szükségleteit erkölcsi értékei alakítják, ami szorosan összefügg az érdekeivel. Az elõítéletek alakíthatósága, befolyásolása pozitív irányba elsõsorban a tanulás révén lehetséges. Feltételei a nyitottság, az empátiakészség elsajátítása és a tolerancia. Ezek azok a tulajdonságok, amelyek révén változtatni tudunk a negatív beidegzõdéseinken. Az éntudat kialakulása, annak szabályozhatósága ugyancsak bonyolult folyamat, hiszen vannak rejtett és ismert, ideális és az éppen aktuális énjeink. 3 óra EGYÉN ÉS SZEMÉLY (12 óra) Kommunikáció, nyelv, gondolkodás: az ember legfontosabb, „legemberibb” képessége, tulajdonsága a nyelv. Az emberek egymás közötti érintkezésének legelemibb része a kommunikáció. Az ember sajátosságai közé tartozik az intelligencia, ami aztán minden mozzanatára kiterjed. Szorosan összefügg ezzel az okosság és a bölcsesség. Bár nem törvényszerû, hogy az okos ember intelligens is. A tanulás hosszú folyamatának célja a megismerés és a tudás. Hogy ki milyen tudásra, intelligenciára tesz szert élete különbözõ szakaszaiban, ezt adottságai, képességei, készségei, s végsõ soron a tehetsége határozzák meg. A tanulás – többek között – kulcsa lehet a problémamegoldásnak is. 3 óra Emberi szellem, emberi kiteljesedés: az emberiséget sokszor a kíváncsiság vitte elõre a fejlõdés útján. Olyan dolgoknak a feltárása, megismerése hajtotta, amit még senki, vagy csak kevesen tudtak. Ehhez kitartás, hit és tudat kell. Mindez azonban még mindig kevés, ha nem rendelkezik az egyén kreativitással és intuícióval, azaz beleélõ képességgel. Az ifjúságra veszélyként hat az önmegvalósítás sokszor hamis felhangokkal párosuló, ebbõl eredõen törtetõ, másokon átgázoló eszméje. Ez tévesen értelmezett önszeretethez, sõt önzéshez vezethet. A pozitív önmegvalósításból így lehet negatív tulajdonság. Szoros összefüggésben van ezekkel a siker és a boldogság, mely fogalmak tartalma erõsíthetik, de ki is olthatják egymást. Az ember kiteljesedéséhez vezetõ úton ha akarjuk, ha nem, megismerkedünk az örömmel és a szenvedéssel egyaránt.5 óra Az ember mint értékelõ és erkölcsi lény: az érték, a norma a célhoz vezetõ út irányjelzõiként fogható fel. Sokszor nehéz az értékelés, hiszen az függ az ember szubjektivitásától. Az erkölcsiség alapeleme, hogy az igazságosság hogyan érvényesül az emberek között. Alapfeltétel, hogy tudni kell, mi az illendõ, mi a helyes. A legismertebb, legtöbbet használt fogalmak a jó és a rossz harca, váltakozása. Az etikához legközelebb álló emberi tulajdonság az erkölcs. Milyen erkölcsöket különböztetünk meg? A szokások az egyén, azaz a cselekvõ szabadságát, tudatosságát és érettségét is meghatározhatják. Az ember élete során számos alkalommal kerül választás és döntés elé, ami kijelöli a tetteit. A döntés minõsége szerint rossz esetben az ember hibát, még rosszabb esetben bûnt követ el. Ilyenkor feltámad a lelkiismeret, amely az életvezetéstõl függõen megoldja az alapvetõ problémákat. Különösen akkor, ha a helyes életvezetés jó erényekkel párosul. 4 óra TÁRSAS KAPCSOLATOK (19 óra) Társaink: a társas kapcsolatok alapja a család, amelyben a szülõk egymással, gyermekeikkel, testvéreikkel élnek szorosan együtt. A gyermek (tanuló) szempontjából a szülõ, testvér, nagyszülõ jelenti az igazodási pontokat. A barátság – különösen serdülõ- és ifjúkorban – meghatározó erõvel bír. A barátokat a diáktársak, a felnõttek esetében a munkatársak követik. Szélesebb értelemben a néphez, azaz nemzethez vagy nemzetiséghez való tartozás jelentõs összetartó erõvel bír. 2 óra Kapcsolatok: a kapcsolatok alapja a rokonszenv és az ellenszenv. Az egyensúly attól függ két ember kapcsolatában, hogy õszinték-e egymáshoz. A hazugság elõbb-utóbb az egyensúly megbomlásához vezet. A hûség alapvetõ két ember között, akár házastársi, akár baráti kötõdésrõl van szó. Embereket, embercsoportokat rövidebb vagy hosszabb távon összeköthet, de el is választhat az engedelmesség, a tekintély, a kritika, de az elõítéletesség és a nyitottság is. A helyzettõl függõen lehetünk alkalmazkodóak és önállóak, gyávák és bátrak, de tudni kell azok mértékét. A bizalom erõs kötelék, de mégis könnyen elszakadhat. Különbséget kell tennünk az erõszak és a jogos önvédelem között. 2 óra Nemiség, szerelem, házasság: napjainkban a férfi és nõi szerepek felcserélõdnek, részben értelmüket vesztik. Tegyük a helyére a nemek szerinti feladatokat! A nemi érettség a lányok és a fiúk esetében. A szerelem a házasság feltétele, de ez nem törvényszerû, a két dolog nem minden esetben függ össze. A házasság, a családalapítás a legfontosabb szövetség, hiszen abban jogi, erkölcsi és gazdasági kapcsolaton túl érzelmi, biológiai kötõdés is szerepet kapott. Az otthonteremtés értelme az új élet adása. A házasság célja a konfliktusok megoldása, a tartós kapcsolat fenntartása. 2 óra Az emberi társadalom: az ember csoportlény, s csak közösségben érzi jól magát, annak ellenére, hogy õrzi egyéniségét. A társadalom a legnagyobb közösség, egyben a magánélet közege is. 1 óra Munka, gazdaság, alkotás: a diák munkája a tanulás. Az etika tanulása során bepillantást nyerhetnek a felnõttek világába, amelyben a fizikai és szellemi munka váltják egymást. A felnõtt társadalom munkája a társadalom fennmaradásának alapja. Mindenki a szaktudását, tehetségét kamatoztatja, ami az egyik legfõbb joga, de egyben kötelessége is az egyénnek. Ez a gazdasági tevékenység az alkotókedv, a megélhetés, a jólét alapját adja. A polgári társadalomban a vállalkozás és a tulajdonszerzés lehetõsége mindenki elõtt adott. A munka a megélhetést biztosítja, de szerencsés esetben az egyben az ember hobbija is. 2 óra Kultúra és mûvelõdés: egy társadalom kulturáltsága visszahat az egyénre és viszont. Az õskultúrák alapeleme a vallás, amelynek intenzitása az idõk változásával maga is változik. A kultúra, a civilizáció és a mûvelõdés szoros összefüggésben vannak egymással, amely végeredményben meghatározza az egyén mûveltségét, közvetetten pedig a képzettségét. 2 óra Életszínvonal, életmód és életminõség: A társadalom fokmérõje az életszínvonal, amit a társadalomtudósok a jólétben mérnek. Összefügg a jóléttel a jól-lét, bár ez utóbbi nem gazdasági elégedettség, hanem a kielégítõ közérzet jelzõje. Az egyén testi, lelki egyensúlya a munkaidõ, a szabadidõ és a szórakozás függvényében alakul ki. Az életmód kialakításának alapfeltétele az otthonteremtés, ami részben az élet értelmét, az értelmes életet jelenti. Az élet fontos része az ünnep, ami lehetõséget ad az egysíkú életvitel feloldására. 2 óra Ember és természet: az ökológiai egyensúly megbomlásáért az ember a felelõs, aki beavatkozott a természet rendjébe. A környezetvédelem csak részben tudja megakadályozni a környezeti katasztrófákat. Az emberiség ezáltal, hogy uralma alá hajtotta a világegyetemet, hibák sorozatát követte el. Mit tehetünk a hibák kijavításáért? Ez a feladat az emberiség közös erkölcsi felelõssége. 2 óra Hit, világnézet, vallás: hite minden embernek van. A megismerés folyamatából eredõen, hogy kinek milyen világképe, világszemlélete, természetképe alakul ki, az az egyén környezetétõl, meggyõzõdésétõl függ. A legõsibb hit az istenhit, és az azt megtestesítõ vallás, ma már az ember magánügye. Az egyén a valláshoz, hitéhez élményei, ismeretei, a szertartás, az adott egyház rítusa alapján kötõdik. A kötõdés, a valahova tartozás, a közösségi érzés meghatározó az egyén életében. 2 óra Egyéni és közösségi értékek: az egyén erkölcsi értékei alapján válik az állam hasznos polgárává, ha egyéni jogait, tehetségét a közjó szolgálatába tudja állítani. Betartva a törvényesség, az emberi jogok, a más kultúrák iránti tisztelet, a hagyománytiszteletet és az igazságosság elvét, így válhat harmonikussá az egyén és a közösség élete a polgári társadalomban. Tudni kell dönteni, ha úgy adódik, megegyezni, együttmûködni akár a többség, akár a kisebbség tagjai vagyunk. 2 óra Tanulói tevékenység Az etikával kapcsolatos tevékenységformákat részben már megismerték a tanulók a történelem, illetve a honés népismeret feldolgozásakor. Ugyanakkor az egyik ilyen tevékenységforma, a beszélgetés számos új elemet hordoz magában. A vita során a szabad vélemények felszínre hozása és ütköztetése, a szövegek értelmezése és elemzése, valamint a feltételezések (hipotézisek) bizonyítása az élõbeszédet fejleszti. A modul tanításának rögtön az elején alakítsuk ki azt a gyakorlatot, hogy minden tanuló folyamatosan vállaljon valamilyen feladatot. Aki nem akar szerepelni szituációs játékban, az végezzen kutatómunkát, vagy fordítva. Van, aki képanyagot, újságcikkeket, van, aki videofilmeket és könyveket, s van, aki tárgyakat gyûjt vagy naplót vezet. A tevékenységi kört olyan széles skálán kell bemutatni, hogy azon – kevés kivétellel – minden tanuló megtalálja a kedvére valót. A játék, ami alatt a szerepjátékokat, dramatizálásokat, helyzetesemények reprodukálását értjük, szintén sokat csiszolhat a tanulók jellemén. Az etika tanulásakor, tanításakor a kutató feladatok kikerülhetetlenek. Ez az a feladatkör, amikor önmagunkat, a bennünket körülvevõ eseményeket, élethelyzeteket megfigyeljük, elemezzük. Lehetõséget teremtünk arra is, hogy interjút készítsünk szakemberekkel, a gyûjtött anyagokat rendezzük, elemezzük. Az eredményekrõl szóbeli és írásbeli beszámolót készíthetnek a tanulók. Teremtsük meg a lehetõségét annak, hogy a tanulók gyûjtéseiket, munkáikat bemutathassák, mert az így válik hatékonnyá, élõvé. Az új tantárgy feldolgozása során számos kiegészítõ tevékenységgel kell megismerkednie a 13–14 éves korosztálynak. Többek között a tanultakról, megfigyeléseikrõl naplót vezethetnek, egyéni vagy csoportos sajtómegfigyelést végezhetnek (televízió, rádió, újságok), kiállításokat látogathatnak, valamint helyi kiállítást rendezhetnek az adott témából. A cselekvési program szép példája, amikor a környezetükben támogatásra szoruló társaikon vagy felnõtteken (öregeken) segítenek. Az erkölcsi nevelés felöleli az élet valamennyi területét, így lehetõség van mûvészi alkotások létrehozására, a szemlélõdésre, a környezet egyéni vagy csoportos tanulmányozására. Vigyáznunk kell arra, nehogy az egyén (gyerek), illetve a családja az információk áramlása következtében hátrányos helyzetbe kerüljön. Fordítsunk figyelmet a tanulók tevékenysége során arra, hogy az egyén tudja megvédeni saját érdekeit, de legyen toleráns a másik iránt. A tanulást segítik a megadott szakkönyvek, a tankönyvekben és tanári kézikönyvekben szereplõ feladatlapok, képek. Az erkölcsi nevelés fontos eszközei a könyvben és a tanári kézikönyvben szereplõ idézetek, amelyek az emberiség több évezredes kultúráját tükrözik vissza. Eldurvuló, elszürkülõ világunkban, ami különösen a tizenéves kamaszok fejlõdésére van hatással, kiemelkedõ szerepe van a több ezer éves emberi kultúra átadásának, befogadásának. Kiváló módszer erre a tanmesék feldolgozása, értelmezése, amelyre a 13 éves korosztály is fogékony. A tanmesék az erkölcsi üzenet mellett a közeli és a távoli kultúrák megismerését is lehetõvé teszik. A történetek nem csak térben, hanem idõben is széles skálát járnak be. A nevelés hatékonyságát nagyban elõsegíti a videofilmek vetítése, majd a látott bejátszások megbeszélése. Korunk adottságait, a fiatalok befogadóképességét tekintve talán leghatékonyabban a videofilmek, CD-lemezek révén adhatunk át tudást a gyerekeknek. Különösen úgy, hogy megadott tematika és televízió-, Internet - figyelõ tevékenység eredményeként maga a tanuló végzi el a gyûjtõmunkát. A leghatékonyabb módszerek közé tartozik, amikor a tanulók a társadalom különbözõ területeirõl végeznek gyûjtést. Például a sajtótermékekbõl, a televízió mûsoraiból, az internetrõl, családi, baráti beszélgetésekbõl tallóznak. Ezeket a témához kapcsolódó információkat a tanuló „magáénak érzi”, így jobban beépül a tudatába. A 13 éves korosztály életét legmarkánsabban a társas kapcsolatai, azon belül is a baráti kapcsolatok határozzák meg. Ebbe a kapcsolatrendszerbe osztály elõtt, fõleg a felnõttek számára nagyon nehéz bepillantást nyerni. Mégis, a perifériális ismeretek révén is próbáljuk meg irányítani az elfogadott etikai normák szerint a belsõ tartalmakat. Hiszen itt komoly veszélyeket háríthatunk el: egymás elleni erõszakot, dohányzást, italozást, s a legnagyobbat, a drogozást. Az etika a tanulók napi tevékenységének, természetes életének tükre, ezért az élet bármely szeletét vizsgáljuk, azáltal egy-egy etikai problémát tárgyalunk. A tanulói tevékenységet legmarkánsabban az ember és természet témakörében kamatoztathatjuk. Másként viszonyul a természethez egy falusi, s másként egy városi gyerek. A tevékenységi folyamatban szerepet játszhatnak feladatlapok, szakkönyvek, s a gyûjtõmunka. Foglalkoznunk kell feltétlenül a vallás fogalmával, a Magyarországon ismert és gyakorolt vallási felekezetekkel. Ismerjék meg a gyerekek az ökuménia fogalmát. A továbbhaladás feltételei Az etikai tanulmányok olyan erkölcsi ismereteket és feldolgozási képességeket fejlesztenek ki, amelyek birtokában a tanulók tovább tudják alakítani értékrendjüket. Ez források összegyûjtésére, osztályozására, elemzésére, a következtetések levonására teszi képessé az egyént. Legyen képes felismerni az erkölcsi értékeket, tudjon különbséget tenni a jó és a rossz, az igaz és a hamis, a szép és a rút között. Az alapvetõ erkölcsi értékek elmélyítése az egyén fejlõdésének fontos állomását jelenti. ANGOL ÉLÕ IDEGEN NYELV 5–8. évfolyam Általános célok és alapelvek Az élõ idegen nyelv mûveltségi terület céljai és tartalma összhangban vannak az alaptanterv többi mûveltségi területének céljaival és tartalmával, valamint az Európa Tanács ajánlásaival. Az idegen nyelv tanításának és tanulásának céljait a tanulók szükségletei határozzák meg. Ahhoz, hogy a diákok hazánk, Európa és a nagyvilág mûvelt, mobilis, többnyelvû polgárai lehessenek, használható és továbbfejleszthetõ idegen nyelvi tudással kell rendelkezniük, mely személyiségfejlõdésüket is elõnyösen befolyásolja. Az ötödik évfolyam megkezdésekor már minden diák (legalább) egy éve tanulja az idegen nyelvet. Megértik a tanár kéréseit, óravezetését, ismerõsek az órai tevékenységek és az azzal kapcsolatos kifejezések, motiváltak és bíznak magukban. A négy tanév céljai között elsõ helyen áll a motiváció fenntartása, a gyerekek sikerélményhez juttatása pl. életszerû szituációkkal, érdekes – eleinte könnyített, néhány mondatos, majd eredeti olvasmányokkal, ritmikus mondókákkal (ún. chantokkal), az életkori sajátosságaiknak megfelelõ dalokkal. Fontos szerephez jut a humor, mind a szövegekben, mind az illusztrációkban. (A tapasztalat azt mutatja, hogy a tanulók sokkal szívesebben, ezért könnyebben is tanulnak humorral átszõtt tananyagot.) Igyekezzünk minél több reáliát felhasználni a tananyagban (pl. zeneszámok, újságok, jegyek, csomagolások stb.)! Továbbra is a receptív készségek (hallott és olvasott szöveg értése) fejlesztése áll a középpontban, de az évek elõrehaladtával egyre nagyobb hangsúlyt kap a beszédkészség. Lényeges nevelési cél a diákok olvasási igényének kialakítása és fejlesztése érdekes, könnyített vagy eredeti, illusztrált szövegek olvastatásával. A 10–14 éves korosztály nyelvelsajátítása során jobban támaszkodik memóriájára, mint a célnyelv szabályrendszerére, de egyre inkább képes szabályszerûségeket észrevenni a nyelvben. A szabályok ismerete ugyanakkor csak kis mértékben segíti nyelvi fejlõdésüket. A nyelvhasználatban a folyamatosság erõsségük a nyelvhelyességgel szemben, de emellett szükség van a legfontosabb struktúrák automatizálására is. A négy év során a diákoknak el kell jutniuk a célnyelv olyan szintû használatához, ami lehetõvé teszi számukra az osztályterem falain kívüli idegen nyelvi hatások (filmek, zene, tévémûsorok, újságok) hasznosítását és az irányított önálló haladást. A nyolcadik osztály végére nyelvtudásuk eléri azt a mérhetõ szintet, mellyel képesek ismert témakörökben idegen nyelvû információt megérteni és adni, interakciókban sikerrel részt venni. A fejlesztési feladatok szerkezete A fejlesztési feladatok minden nyelvelsajátítási szinten a következõ egységekbõl állnak: – beszédértés – beszédkészség – olvasásértés – írás Fejlesztési feladatok Az élõ idegen nyelv tanításának és tanulásának alapvetõ célja a használható nyelvtudás megszerzése (= kommunikatív nyelvi kompetenciák kialakítása). Ez az adott szituációnak megfelelõ nyelvhasználati képességet jelenti, melyek mérése és értékelése a négy nyelvi alapkészségen (hallás, beszéd, olvasás és írás) keresztül történhet. Az alaptanterv a közoktatás kétéves szakaszaira (6., 8., 10. és 12. évfolyamok végére) minden diák számára a minimális szintet határozza meg, melyet a négy alapkészség területén kell teljesíteni. Ezek a szintek összhangban vannak az európai hatfokú skálán meghatározott szintekkel. Az alaptantervi követelmények az általános iskola végére minden diák számára legalább egy élõ idegen nyelvbõl az Al-es szint elérését tûzik ki célul. Ezen belül a nyelvtanulás az elsõ öt évfolyamon elsõsorban játékos ismerkedést jelent az idegen nyelvvel, de az a cél, hogy a tanulók a 6. osztály végére érjék el az A1-es szintet, amely az európai minimumszint fele. Ezen a szinten a diák – megérti a legegyszerûbb ismert utasításokat, kéréseket, és röviden válaszolni tud, – megérti a tanult témákhoz kapcsolódó ismerõs szavakat, fordulatokat, – képes egyszerû kérdéseket feltenni és azokra válaszolni, – felismeri és megérti az ismerõs szavakat, igen egyszerû mondatokat. –a tanult szavakat le tudja írni, ismerõs szövegbe be tudja írni. Az európai minimumszint: A 1 Ezen a szinten a diák megérti és használja a gyakoribb mindennapi kifejezéseket és a nagyon alapvetõ fordulatokat, amelyeknek célja a mindennapi szükségletek konkrét kielégítése. Be tud mutatkozni, és be tud mutatni másokat, meg tud válaszolni és fel tud tenni személyes jellegû kérdéseket (pl. hogy hol lakik) ismerõs emberekre és dolgokra vonatkozóan. Képes egyszerû interakcióra, amennyiben a másik személy lassan, világosan beszél és segítõkész. Beszédértés – Megérti az ismerõs szavakat, fordulatokat, melyek személyére, családjára, közvetlen környezetére vonatkoznak. Beszédkészség – Képes egyszerû beszélgetésben részt venni, amennyiben a partner lassan, jól artikulálva beszél. – Képes feltenni és megválaszolni egyszerû kérdéseket ismerõs témára és helyzetre vonatkozóan. – Lakóhelyét, ismerõseit képes egyszerû fordulatokkal leírni. Olvasásértés – Megérti az ismerõs szavakat, egyszerû mondatokat feliratokon, reklámokban, katalógusokban. Írás – Képes egyszerû nyomtatványt kitölteni, rövid üdvözletet megírni. Minimum, ill. optimum szókészlet az A1 eléréséhez, teljesítéséhez az 5–8. évfolyamon évente minimálisan 300 szó, optimálisan 400 szó. (Részletezve ld. az egyes témaköröknél) A tanári és tanulói tevékenységformák között elsõ helyen a kommunikatív feladatok állnak. Szakítani kell az évtizedeken keresztül szinte egyeduralkodó ún. nyelvtani – fordító módszerrel (Grammar – Translation Method). Idegen nyelvet azért tanulunk, hogy használjuk. Ha a kommunikácó folyamatos és sikeres, a nyelvtani hibák kevésbé lényegesek. Mind a négy alapkészség beszédértés (listening), beszédkészség (speaking), olvasásértés (reading), írás (writing) fejlesztésében a kommunikatív tevékenységekre kell a hangsúlyt fektetni. A nyelvtani szabályok sulykolása helyett életszerû feladatokra koncentráljunk! Sokkal motiválóbbak azok a helyzetek, amelyekkel az életben is találkozhatnak a tanulók. Szempontok a tanulók teljesítményének az értékeléséhez A tanulói teljesítmények értékelésének három célja van: egyrészt visszajelzést nyújtani az elõírt tananyagban elért elõrehaladásról, az erõs és gyenge pontokról, másrészt a tanulók nyelvtanulási motivációját fenntartani és tovább erõsíteni, harmadrészt hozzájárulni reális önértékelésük kialakításához. Mivel a kerettantervi célok között elsõ helyen a hallott és olvasott szövegek értésének fejlesztése áll, a diákokat elsõsorban ezekbõl az alapkészségekbõl kell értékelni. Alapelv, hogy értékeléskor a gyakorlás során alkalmazott tevékenységeket kell használni, és a tanulók értékelése folyamatosan történjen. Legalább minden hónapban kapjanak visszajelzést az elõrehaladásról, és értsék, miben és hogyan fejlõdhetnek tovább. Az értékelésnek pozitívnak kell lennie, mely nem azonos a hibák összeszámolásával. Azt értékeljük, amit a diákok tudnak, ne a hiányosságokat hangsúlyozzuk. Mivel ennek a korosztálynak a beszédértésben és beszédkészség területén is a folytonosság (fluency) az erõssége, csak tapintatosan és nagy türelemmel törekedhetünk a hibátlan megoldásokra (accuracy). A számonkérés történhet csoportban, párban vagy egyénileg, a gyakorláshoz hasonlóan. A gyengébb teljesítményt nyújtó gyerekeknek több alkalmat kell biztosítani arra, hogy fejlõdésükrõl számot adjanak. Lehetõleg kerülni kell a hagyományos „felelés” jellegû számonkérést, mivel ez egyértelmûen hozzájárul a gátlások erõsödéséhez. A felsõ tagozatban már számíthatunk a tanulók önértékelésére is. Fontos, hogy tisztában legyenek saját fejlõdésük menetével, hol kell még jobban teljesíteniük, milyen területen igazán jók. A teljesítmények értékelésekor is fontos alapelv: ne a nyelvrõl való tudást, hanem a nyelvi készségeket, a használható nyelvtudást fejlesszük és értékeljük.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes